Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12 i 94/13) i Nacionalnog plana za poticanje zapošljavanja, Srednja škola Koprivnica raspisuje

**JAVNI POZIV**

**sukladno mjeri javnog rada**

**MLADI ZA MLADE – POMAGAČI U NASTAVI**

**Integracija mladih osoba na tržište rada te pružanje podrške uključivanju djece s poteškoćama u učenju i djece romske nacionalne manjine.**

POMAGAČ U NASTAVI – 3 izvršitelja/ice, na određeno vrijeme do 10 mjeseci (nastavna godina rujan – lipanj), puno radno vrijeme

Uvjeti natječaja:

* Osobe prijavljene u evidenciju nezaposlenih - nezaposlene mlade osobe do 29 godina gimnazijskog obrazovanja ili sa završenim prvim stupnjem visokoškolskog obrazovanja bez obzira na radni staž.

Uz pisanu prijavu na natječaj potrebno je priložiti životopis, presliku domovnicu, presliku dokaza o ispunjavanju uvjeta iz natječaja i uvjerenje o nekažnjavanju.

Prijave se podnose u roku osam dana od dana objave natječaja na adresu: Srednja škola Koprivnica, Trg slobode 7, 48000 Koprivnica s naznakom „za natječaj – pomagač u nastavi“.

Na natječaj se mogu javiti osobe oba spola.

Nepotpune i nepravodobno dostavljene prijave neće se razmatrati.